Translate the text from Welsh to English.



 
Heddiw, mae Dr Frank Atherton wedi cyhoeddi ei adroddiad blynyddol sy’n edrych yn ôl dros ymateb Cymru yn nyddiau cynnar y pandemig – o ddechrau 2020 hyd at ddiwedd yr haf – ac mae’n ystyried pa wersi y gellir eu dysgu.  


Dywedodd Dr Atherton:



> Yn yr un modd â gweddill y byd, rydym wedi gorfod ymateb i fygythiad real iawn y pandemig hwn yng Nghymru. Mae’n bygwth iechyd, gofal cymdeithasol a llesiant, cyflogaeth a systemau addysg, yr economi, a phob agwedd ar fywyd a dweud y gwir.
> 
> 
> Yng ngoleuni digwyddiadau 2020, rwyf wedi penderfynu llunio adroddiad arbennig yn pwyso ac yn mesur sut rydym ni yng Nghymru wedi wynebu her y pandemig COVID\-19 gyda’n gilydd a sut gallwn geisio dod allan o’r sefyllfa ddifrifol hon yn gryfach ac yn fwy parod i fynd i’r afael â rhai o’r heriau roeddem eisoes yn eu hwynebu a’r heriau’r a fydd o’n blaenau yn y dyfodol.
> 
> 
> Mae COVID\-19 yn ein hatgoffa nad ydym wedi ein hynysu a’i bod yn hawdd iawn i ddigwyddiadau byd\-eang effeithio arnom, bron heb rybudd. Mae’n ein hatgoffa ein bod yn rhan annatod o’n hamgylchedd a’n bod wedi plethu â’r rheini sy’n rhannu’r amgylchedd hwnnw â ni.
> 
> 
> Rhaid inni felly ddefnyddio’r hyn rydym wedi’i ddysgu i edrych o’r newydd ar ein perthynas â’r blaned ac â’n gilydd a dweud na fyddwn mwyach yn goddef anghydraddoldeb mae modd ei osgoi a chynllunio amgylcheddol tymor byr. Yn sgil yr amgylchiadau trychinebus, efallai y bydd modd inni achub ar gyfle unigryw na welwn mo’i debyg eto.


Mae’r adroddiad yn gwneud wyth argymhelliad:  


* Argymhelliad 1 – sy’n canolbwyntio ar fuddsoddi mewn gwasanaethau diogelu iechyd
* Argymhelliad 2 – sy’n ein hannog i adolygu’n barhaus effeithiolrwydd ein systemau rheoli achosion ac olrhain cysylltiadau
* Argymhelliad 3 – sy’n awgrymu y dylem ddysgu o’r pandemig hwn a defnyddio’r hyn a ddysgwyd wrth baratoi ar gyfer argyfyngau yn y dyfodol
* Argymhelliad 4 – sy’n pwysleisio pa mor bwysig yw ymgysylltu’n llawn â’r cyhoedd ynghylch ein hymateb i’r pandemig a’r mesurau sy’n cael eu rhoi ar waith
* Argymhelliad 5 – sy’n awgrymu, ar sail y trefniadau cydweithio a ddatblygwyd cyn ac yn ystod y pandemig, y dylai Cymru fabwysiadu dull gweithredu ‘Iechyd Cyfunol’ ar gyfer y gymdeithas gyfan fel ymateb i rai materion dyrys, gan gynnwys y newid yn yr hinsawdd, milheintiau ac ymwrthedd i gyffuriau gwrthficrobaidd
* Argymhelliad 6 – sy’n canolbwyntio ar yr angen i barhau i arloesi a bod yn greadigol wrth ddarparu gwasanaethau iechyd a gofal cymdeithasol a rhoi blaenoriaeth i gynnal llesiant pob gweithiwr allweddol
* Argymhelliad 7 – sy’n gofyn inni barhau i ganolbwyntio ar anghydraddoldebau sy’n gysylltiedig ag iechyd yn ein holl bolisïau
* Argymhelliad 8 – sy’n cynnig bod angen ymchwil barhaus i effeithiau COVID\-19 yn y tymor hir


Croesawodd Vaughan Gething, y Gweinidog Iechyd, yr adroddiad. Dywedodd:



> Nid yw’r pandemig hwn y tu cefn inni eto. Mae ffordd bell i fynd ond rydyn ni wedi dysgu llawer o’r don gyntaf ac rydyn ni’n dal i ddod i ddeall mwy wrth i amser fynd heibio. Bydd yr adroddiad hwn yn adnodd gwerthfawr ar gyfer gwneud penderfyniadau a llunio polisi yn y dyfodol.







Translation:


 
Dr Frank Atherton has today (30 January) published his annual report which looks back at Wales’ initial actions in response to the pandemic from early 2020 until the end of the summer, and considers what lessons can be learnt.


Dr Atherton said:



> As with the rest of the world, in Wales we have had to respond to the significant threat posed by this pandemic, to our health, social care and wellbeing, our employment and  education systems, our economy, and in fact to every aspect of our lives.
> 
> 
> In light of the events of 2020, I have decided to produce a special report reflecting on how we in Wales have faced the challenge of the COVID\-19 pandemic together and how we can seek to come out of this grave situation stronger and better prepared to tackle some of the challenges we were already facing and those of the future.
> 
> 
> COVID\-19 reminds us that we do not live in isolation and that it is all too easy to be impacted, almost without warning, by global events. It reminds us how interconnected we are to our environment and those that share it with us.
> 
> 
> We must therefore take forward what we have learned and use it to re\-evaluate our relationships with the planet and with each other and to say that we will no longer tolerate avoidable inequalities and short term environmental planning. From tragic circumstances we may yet grasp opportunities which we may never have again.


The report makes eight recommendations:


* Recommendation 1 focuses on investment in health protection services
* Recommendation 2 urges us to continually review the effectiveness of our case management and contact tracing systems
* Recommendation 3 suggests we take the learning from this pandemic and apply it to preparations for any future crises
* Recommendation 4 emphasises the importance of full engagement with the public on our response to the pandemic and the measures being put in place
* Recommendation 5 suggests that, on the back of the collaborations developed both before and during the pandemic, Wales should adopt a whole of society ‘One Health’ approach to a number of difficult issues, including climate change, zoonoses and antimicrobial resistance
* Recommendation 6 focuses on the need to maintain innovation and creativity in health and social care delivery and that priority must be given to sustaining the wellbeing of all key workers
* Recommendation 7 asks us to maintain a focus on health inequities in all our policies
* Recommendation 8 proposes that on\-going research is needed into the long term effects of COVID\-19


Health Minister, Vaughan Gething, welcomed the report. He said:



> This pandemic is not over, there is a long way to go but we have learned a lot from the first wave and continue to understand more as time goes on. This report will provide a valuable resource for future decision making and policy.